A bəy
A bəy, nə gəzirsən hallı-havalı, 
Süleyman mülkünün yiyəsi kimi? 
Nədəndir yaxşının başın kəsməyə 
Hazırsan xəncərin tiyəsi kimi?!

Güvənmə sən dövlətinə, varına, 
Lənət olsun qeyrətinə, arına.
Haqdan zəfər dəysin bürcü-barına, 
Lüt qalginən palaz iynəsi kimi.

Ağladım doyunca, gülmədim haşa, 
Bir ah çəksəm, dağlar gələr baş-başa. 
Bəsti deyər: səni də düş ataşa,
Yan novruz şamının piltəsi kimi.
Qoşmalar
Satirik şeirlər